open-index/open-wikipedia-markdown huggingface dataset:
רוברט מוליקן

**רוברט סנדרסון מוליקן** (בשם מלא באנגלית: **Robert Sanderson Mulliken**; 7 ביוני 1896 – 31 באוקטובר 1986) היה כימאי ופיזיקאי אמריקאי, חתן פרס נובל לכימיה לשנת 1966 על פיתוח תאוריית האורביטל המולקולרי. כן נקראת על שמו השיטה לחישוב מטענם החשמלי של אטומים במולקולה, Mulliken population analysis.

## ביוגרפיה
נולד בניובריפורט מסצ'וסטס הסמוכה לבוסטון. אביו היה פרופסור לכימיה אורגנית במכון הטכנולוגי של מסצ'וסטס (MIT). כבר כנער סייע לאביו, שחיבר ספר בן ארבעה כרכים על כימיה אורגנית, במלאכת העריכה.

בשנת 1913 זכה במלגת הצטיינות והחל ללמוד כימיה והנדסה כימית ב-MIT. ב-1917 קיבל תואר ראשון. עקב כניסת ארצות הברית למלחמת העולם הראשונה, סייע מוליקן למאמץ המלחמתי ועבד באמריקן יוניברסיטי בוושינגטון די. סי. בייצור גז רעיל במעבדתו של ג'יימס בריאנט קונאנט. כעבור תשעה חודשים גויס לחיל הלוחמה הכימית של צבא ארצות הברית (United States Army Chemical Corps), אך המשיך בעבודתו במעבדה. לאחר המלחמה הבין שאינו רואה את עתידו במעבדה הכימית ונרשם למסלול לתואר דוקטור באוניברסיטת שיקגו.

ב-1921 קיבל תואר דוקטור. עבודת הדוקטורט של מוליקן בשיקגו עסקה בבידוד איזוטופים של כספית באמצעות אידוי בהדרכתו של זוכה פרס נובל לפיזיקה רוברט מיליקן. לאחר שנחשף לעבודתו של הרמן שלזינגר על דיבורן (Diborane , תרכובת של בורון ומימן – B2H6), החליט להקדיש את עצמו לחקר תכונותיהן של מולקולות מעניינות. הוא עסק בהפרדת איזוטופים של בורון ובמבנה מולקולות של בורון-חנקן באמצעות ספקטרוסקופיה, אותה למד במיוחד באוניברסיטת הרווארד, שם גם העמיק את ידיעותיו בתורת הקוואנטים. באותה עת הכיר גם את עמיתיו לעתיד, רוברט אופנהיימר, ג'ון ואן ולק, והרולד יורי.

בין השנים 1925 ל-1927 שהה מוליקן באירופה ועבד עם ארווין שרדינגר, פול דיראק, ורנר הייזנברג, לואי דה ברויי, מקס בורן וולתר בותה (כולם חתני פרס נובל). יחד עם פרידריך הונד החל לגבש את תאוריית האורביטל מולקולרי, הנקראת Hund-Mulliken theory.

עד 1928 כיהן כפרופסור לפיזיקה באוניברסיטת ניו יורק. ב-1931 קיבל מינוי כפול הן כפרופסור לפיזיקה והן כפרופסור לכימיה באוניברסיטת שיקגו והמשיך ללמד גם בניו יורק. בשנת 1936, בגיל 40, נבחר כחבר האקדמיה הלאומית למדעים של ארצות הברית, החבר הצעיר ביותר בתלדות הארגון, עד לאותה עת.

במלחמת העולם השנייה ניהל מוליקן את פרויקט הפלוטוניום של אוניברסיטת שיקגו. בהמשך פיתח שיטות מתמטיות על מנת לחשב את מבנה האלקטרונים במולקולות שעוררו לדרגת אנרגיה, באופן ששיטות מוקדמות יותר לא יכלו לבצע. עבור העבודה שביצע בתקופה זו זכה בפרס נובל בשנת 1966.

ב-1952 עשה שימוש בכלים של מכניקת הקוונטים על מנת לנתח תגובות בין חומצות לואיס לבין מולקולות בסיס.

בשנת 1967 נבחר כעמית זר בחברה המלכותית הבריטית.

ב-31 באוקטובר 1986, בגיל 90, נפטר מהתקף לב בבית בתו בווירג'יניה.

## חיים אישיים
ב-1929 נשא לאישה את הלן, בתו של הגאולוג אדולף קרל נואה מאוניברסיטת שיקגו. לשניים שתי בנות. אשתו נפטרה ב-1975.

## קישורים חיצוניים

* ביוגרפיה באתר פרס נובל
* ביוגרפי לזכרו, האקדמיה הלאומית למדעים של ארצות הברית
* מוליקן ולינוס פאולינג
* ציטוטים של מוליקן
* 

קטגוריה:אמריקאים ילידי מסצ'וסטס
קטגוריה:כימאים אמריקאים
קטגוריה:פיזיקאים אמריקאים
קטגוריה:זוכי פרס נובל לכימיה
קטגוריה:זוכי פרס נובל אמריקאים
קטגוריה:סגל אוניברסיטת שיקגו
קטגוריה:סגל אוניברסיטת ניו יורק
קטגוריה:עמיתים זרים בחברה המלכותית
קטגוריה:בוגרי המכון הטכנולוגי של מסצ'וסטס
קטגוריה:בעלי תואר דוקטור מאוניברסיטת שיקגו
קטגוריה:זוכי מלגת גוגנהיים
קטגוריה:אמריקאים שנולדו ב-1896
קטגוריה:אמריקאים שנפטרו ב-1986
ג'סיקה

"**ג'סיקה**" הוא שיר שכתב זאב נחמה, הלחינו נחמה ותמיר קליסקי וביצעו להקת אתניX ויבגני שפובלוב. השיר יצא לאור בשנת 1993.

## רקע
השיר נכלל באלבום "אדם ונחש". בשירותו בצה"ל היה זאב נחמה בגרעין נח"ל בקיבוץ בארי, והכיר שם מתנדבת שהייתה מיודדת עם חברי הגרעין. לימים, כשחלק נחמה את הסיפור עם חבר הלהקה תמיר קליסקי, סיפר לו קליסקי סיפור דומה על מתנדבת בקיבוץ מגל בו שהה כחבר גרעין, ששמה היה ג'סיקה. נחמה שילב את השם ג'סיקה בשיר שכתב.

בביצוע השיר השתתף יבגני שפובלוב אליו פנתה הלהקה. שפובלוב ביצע קטע אופרה בג'יבריש שנשמע כמו איטלקית.

השיר זכה בתואר "שיר השנה" לשנת תשנ"ג 1993 של רשת ג'.

בשנת 2018 הוציאה הלהקה את השיר "ג'סיקה 2", שתוכנו הוא החיפושים אחר ג'סיקה לאחר שעזבה את ישראל.

## השיר בספרי תווים
* **האוסף של אתניX**, מרכז מידע ישיר, 1995. 

## קישורים חיצוניים

* לדף השיר באתר הספרייה הלאומית

## הערות שוליים

קטגוריה:שירי אתניX
קטגוריה:שירים בעברית
קטגוריה:שירים עם מילים בג'יבריש
קטגוריה:שירים שנכתבו על ידי זאב נחמה
קטגוריה:שירים שהולחנו על ידי זאב נחמה
קטגוריה:שירים שהולחנו על ידי תמיר קליסקי
קטגוריה:שירי סינת'-פופ
קטגוריה:שירי פופ רוק
קטגוריה:סינגלים בהוצאת הליקון
דייוויד פרנקל

**דייוויד פרנקל** (נולד ב-9 בדצמבר 1983) הוא שף ישראלי, בעבר השף הראשי של מסעדת "פרונטו".

## ביוגרפיה
פרנקל נולד וגדל בקריית טבעון להורים ממוצא דרום אמריקאי, והחל לעבוד במטבחים בגיל 15. שירת כלוחם בסיירת יעל ובתום שירותו הצבאי, עבר פרנקל לתל אביב ושימש כסו־שף של מסעדת "אורקה" ו"כתית".

בגיל 23 עבר לניו יורק שם עבד במסעדת "פלאי" וסיים לימודי קונדיטוריה ב-fci בהצטיינות. לאחר מכן המשיך לסטאז' במסעדה היוקרתית מוגריץ בעיירה סן סבסטיאן בספרד ואף שימש שם שנה כשף־מנהל של מחלקת הדגים.

בין לבין עבד במסעדת "קורטון " הניו-יורקית וב'"פרסה" של תומאס קלר, ועשה סטאז' במסעדת "נומה" הדנית שנחשבה אז למסעדה הכי טובה בעולם על פי מדריך 50 המסעדות הטובות בעולם של סן פלגרינו.

ב-2011 לאחר סיום עבודתו ב'נומה' שב פרנקל ארצה, והצטרף למסעדת פרונטו שהעתיקה את מקומה מאחד העם לרחוב הרצל בתל אביב, כשף המוביל.

פרונטו קטפה פרסים ותארים רבים לאורך השנים.

דייוויד אף הוא זכה בתחרות השף הצעיר של סן פלגרינו בשנת 2012 ושנתיים לאחר מכן זכה בפרס שף השנה של מגזין Time Out.

בשנת 2016 ספג פרנקל ביקורת על כך שסילק את נוחי דנקנר ממסעדתו, לטענתו בעקבות התנהגות מבזה כלפי עובדי המקום. כשלושה חודשים לאחר המקרה התנצל פרנקל בפני דנקנר.

ב-2019 פתח פרנקל את הלאונג' בר laylah באיביזה.

ביולי 2022 השתתף בתוכנית "שף מתחלף" שמשודרת ברשת 13, והחליף מסעדה עם השף שחף שבתאי.

## קישורים חיצוניים

* 
* 
* 
* 
* 
* 

## הערות שוליים

קטגוריה:ויקיפדיה: ערכים של משתמשים חדשים
קטגוריה:שפים ישראלים
קטגוריה:תל אביב-יפו: אישים
קטגוריה:משתתפי שף מתחלף
קטגוריה:ישראלים שנולדו ב-1983
ג'ון ואן ולק

**ג'ון הסברוק ואן ולק** (באנגלית: **John Hasbrouck Van Vleck**;  13 במרץ 1899 - 27 באוקטובר 1980) היה פיזיקאי אמריקאי, חתן פרס נובל לפיזיקה לשנת 1977 (יחד עם פיליפ אנדרסון ונוויל מוט) על תרומתו להבנת התנהגות אלקטרונים במוצקים מגנטיים. כן עסק בחקר כאוס קוונטי.

## ביוגרפיה
נולד במידלטאון, קונטיקט וגדל במדיסון. אביו היה מתמטיקאי וסבו אסטרונום. בשנת 1920 סיים את אוניברסיטת ויסקונסין–מדיסון. בשנת 1922 קיבלת תואר דוקטור מאוניברסיטת הרווארד.

ב-1923 הצטרף לסגל אוניברסיטת מינסוטה לאחר מכן עבר לאוניברסיטת ויסקונסין–מדיסון לפני שקיבל משרה באוניברסיטת הרווארד.

במחקריו ביסס את יסודות חקר המגנטיות המודרנית, המבוססת על עקרונות מכניקת הקוונטים ותרם לתחומי חקר הקשרים הכימיים בקומפלקסים מתכתיים, שבירת ניוון פיזיקלי בגבישים ותאוריית שדה הליגנד.

במהלך מלחמת העולם השנייה עבד במעבדות MIT בתחום המכ"ם. מחקריו ותגליותיו בתחום התנהגות אורכי גל שונים בעת מעברם דרך האטמוספירה תרמו לפיתוח הרדיו-אסטרונומיה.

ביוני 1942 היה אחד משמונת המשתתפים בכינוס מיוחד של פיזיקאים שכינס רוברט אופנהיימר באוניברסיטת קליפורניה בברקלי על מנת לדון בפיתוח נשק גרעיני בארצות הברית. כינוס זה הוביל לפרויקט מנהטן במעבדה הלאומית לוס אלמוס, בה השתתף ואן ולק כחבר ועדת התכנון של פצצת האטום "ילד קטן" שהוטלה על הירושימה.

בשנת 1966 הוענקה לו המדליה הלאומית למדעים, ב-1967 נבחר עמית זר של החברה המלכותית, ב-1971 הוענקה לו מדליית אליוט קרסון וב-1974 הוענקה לו מדליית לורנץ.

בשנת 1977 הוענק לו פרס נובל לפיזיקה, יחד עם עמיתיו פיליפ אנדרסון ונוויל מוט.

הוא נפטר בקיימברידג' (מסצ'וסטס) בגיל 81.

## קישורים חיצוניים

* ביוגרפיה באתר האקדמיה למחקר קוונטי מולקולרי
* ביוגרפיה באתר זוכי פרס נובל
* 
* 

קטגוריה:אמריקאים ילידי קונטיקט
קטגוריה:פיזיקאים אמריקאים
קטגוריה:זוכי פרס נובל לפיזיקה
קטגוריה:זוכי פרס נובל אמריקאים
קטגוריה:עמיתים זרים בחברה המלכותית
קטגוריה:זוכי מדליית לורנץ
קטגוריה:זוכי מדליית אליוט קרסון
קטגוריה:סגל אוניברסיטת הרווארד
קטגוריה:סגל אוניברסיטת ויסקונסין–מדיסון
קטגוריה:בוגרי אוניברסיטת ויסקונסין–מדיסון
קטגוריה:בעלי תואר דוקטור מאוניברסיטת הרווארד
קטגוריה:עובדי פרויקט מנהטן
קטגוריה:זוכי מלגת גוגנהיים
קטגוריה:אמריקאים שנולדו ב-1899
קטגוריה:אמריקאים שנפטרו ב-1980
ורדית אירופית

**ורדית אירופית** (שם מדעי: *Carpodacus erythrinus*) הוא מין מהסוג ורדית. אורכה של הציפור 13–15 ס"מ, אורך הכנף שלה 8.3 ס"מ, והמשקל שלה הוא כ-20 ג'.

צבע הראש, החזה והעכוז של הזכר אדום עז. גרונו אדמדם, ובטנו אפרפרה בהירה (בניגוד לבטנו של זכר ורדית סיני, שבטנו בצבע ורוד). הציפור נפוצה בצפון אירופה, במרכזה ובמזרחה; במערב ובמרכז סיביר (ממזרח לאגן הלנה ולהרי סייאן); צפון-מערב מונגוליה. בקיץ גם מצפון-מערב הבלקן, רומניה, אוקראינה וקזחסטן. בחורף היא מופיעה גם בצפון הודו, שפלת נפאל, בהוטן, צפון מיאנמר וצפון-מערב תאילנד. בישראל היא מופיעה לעיתים נדירות בחורף, וחולפת לעיתים נדירות באזור אילת.

מקור שמה המדעי, *Carpodacus erythrinus*, ביוונית עתיקה ובלטינית. ביוונית, "karpos" היא מילה שמשמעותה "פרי"; "dakos" היא המילה היוונית לפועל "נושך"; והסיומת "erythrinus" מקורה במילה הלטינית "erythros", "אדום".

## ראו גם
*ורדית סיני - מין נוסף מאותו סוג
## קישורים חיצוניים

## הערות שוליים

קטגוריה:טקסונים שתוארו בידי פטר סימון פאלאס
קטגוריה:פרושיים
קטגוריה:ארץ ישראל: פרושיים
קטגוריה:בעלי חיים שתוארו ב-1770
קטגוריה:אוקראינה: עופות
קטגוריה:פולין: עופות
גרג ל. סמנזה

250px|ממוזער|שמאל|תרשים המציג כיצד תאים חשים ומגיבים לזמינות חמצן בסביבה
**גרג לאונרד סמנזה** (באנגלית: **Gregg Leonard Semenza**; נולד ב-1 ביולי 1956) הוא פרופסור לרפואת ילדים, רדיותרפיה, כימיה ביולוגית, רפואה ואונקולוגיה בבית הספר לרפואה באוניברסיטת ג'ונס הופקינס. משמש כמנהל תוכנית כלי הדם במכון להנדסת תאים. הוא זכה בשנת 2016 בפרס לסקר למחקר רפואי בסיסי. הוא ידוע בגילויו של גורם שעתוק HIF-1, המאפשר לתאי סרטן להסתגל לסביבות דלות חמצן. הוא קיבל את פרס נובל לפיזיולוגיה או רפואה לשנת 2019 על "תגליות כיצד התאים חשים ומסתגלים לזמינות החמצן".

הוא חקר בטא תלסמיה בעת שעשה תואר שלישי באוניברסיטת פנסילבניה. ד"ר זמנזה סיים את הכשרתו ללימודי רפואת ילדים במרכז הרפואי של אוניברסיטת דיוק.

## מחקר

בפוסט דוקטורט חקר סמנזה ביטוי גנים בחיות טרנסגניות וכיצד מושפע ייצור אריתרופויאטין (EPO), ההורמון שמופק כתגובה להיפוקסיה (מחסור בחמצן). סמנזה חקר את הגנים שמבטאים חלבונים גורמי היפוקסיה (HIF; Hypoxia-inducible factors). 

## ביטול ותיקון מאמרים
בשנות ה-20 של המאה ה-21 הועלו כנגד סמנזה ומחברים שהיו שותפים למאמריו, טענות בדבר הונאה במחקר. בשנת 2011 סמנזה ביטל מאמר שפרסם יחד עם הווירולוג נאוקי מורי ומחברים נוספים ובשנת 2022 ביטל ארבעה מאמרים שפורסמו ב-PNAS. 
נכון לשנת 2022 הועלו באתר PubPeer ספקות באשר לאמיתות צילומים שפורסמו ב-52 מאמרים שבהם סמנזה שותף כמחבר. טענות אלה הובילו לחקירה של ירחונים מדעיים בהם התפרסמו המאמרים ואשר הסתיימו בהודעות תיקון מרובות, ביטול מאמרים והודעות על חשש באשר לאמינותם. 

בשנת 2023 בוטלו מאמרים נוספים בהם היה סמנזה מחבר שותף. and Oncogene נכון לשנת 2023 עשרה מן המאמרים שפרסם סמנזה בוטלו בגלל מידע מזויף שנוצר על ידי מניפולציה ושכפול תמונות.

## פרסים

## קישורים חיצוניים

* 
* 
* 
* 
* 
* פרס נובל לרפואה למדענים שחקרו הסתגלות תאים לשינויי רמות חמצן, באתר החברה לאיכות ברפואה
* 

## הערות שוליים

קטגוריה:זוכי פרס נובל לפיזיולוגיה או לרפואה
קטגוריה:זוכי פרס נובל לשנת 2019
קטגוריה:חברי האקדמיה הלאומית למדעים של ארצות הברית
קטגוריה:בוגרי אוניברסיטת הרווארד
קטגוריה:בעלי תואר דוקטור מאוניברסיטת פנסילבניה
קטגוריה:סגל אוניברסיטת ג'ונס הופקינס
קטגוריה:אמריקאים שנולדו ב-1956
קטגוריה:זוכי פרס מאסרי
קטגוריה:זוכי פרס קרן גיירדנר הבינלאומי
קטגוריה:זוכי פרס אלברט לסקר למחקר רפואי בסיסי
Incognito

**Incognito** (בעברית: **בְּעִלּוּם שֵׁם**) הוא אלבום האולפן השמיני של הזמרת הקנדית סלין דיון. האלבום יצא לאור ב-2 באפריל 1987, על ידי חברת התקליטים קולומביה רקורדס. מתוך האלבום יצאו שבעה סינגלים, כשהבולט ביותר מביניהם הוא "".

עם יציאתו נכנס האלבום אל המקום הראשון במצעד האלבום של קוויבק.

## רקע והפקה
האלבום הופק על ידי פייר בזינט, אלדו נובה וז'ן רוסל. האלבום יצא לאור בקנדה ב-2 באפריל 1987, ובצרפת יצא בשנת 1988. בקנדה זכה האלבום להצלחה רבה, כאשר קיבל על ידי איגוד תעשיית ההקלטות הקנדי את תואר הפלטינה הכפולה, על מכירות של 200,000 עותקים במדינה.

מכירותיו בעולם מסתכמות בלמעלה מ-500,000 עותקים, נכון לשנת 2012.

## רשימת רצועות

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי סלין דיון
קטגוריה:אלבומים בצרפתית
קטגוריה:אלבומי חברת קולומביה רקורדס
סטורנלה נגלקטה

**סטורנלה נגלקטה-עפרוני אחו מערבי** (שם מדעי: *Sturnella neglecta*) הוא מין של ציפור ממשפחת הפזאיים החיה באמריקה הצפונית. במראה היא דומה לעפרוני, וכך היא מכונה באנגלית (Western meadowlark, מילולית: "עפרוני אחו מערבי"). הוא יותר קרוב למיני הפזאים. במראהו הוא דומה לקרובו *Sturnella magna*, אך בעל צורת שירה המבדילה ביניהם.

אורך ציפור זו 21–26 ס"מ בממוצע, והיא בעלת נוצות אפורות-לבנות ובטן, חזה וגרון צהובים. מאחורי העיניים יש לה פס לבן המוקף בשני פסים שחורים לאורכו ועל החזה צורת "סינר" שחורה. הגב והכנפיים מסורטטים בחום והמקור ארוך ואפור ומותאם לציד חרקים.

הציפור שוכנת סביב חלקי מערב ארצות הברית, אך גם במרכזה וכן בדרום קנדה וצפון מקסיקו. היא חיה בשטחי שדות, שטחים חקלאיים וערבות ורק לעיתים רחוקות באזורים יבשים, ושם צדה חרקים קטנים או מלקטת פירות יער וגרגירים. היא מקננת על הקרקע ויוצרת קן מרצועות העשבים. כמה נקבות יכולות לחיות בשטחו של זכר אחד טריטוריאלי הקורא בצריחות להרתעת יריביו.

לעיתים ציפורים אלה נודדות דרומה בתוך תחום תפוצתם או למזרח אמריקה.

סטורנלה נגלקטה היא הציפור הלאומית של שש ממדינות ארצות הברית: מונטנה, קנזס, דקוטה הצפונית, ויומינג ואורגון. רק המין קרדינל צפוני, הוא ציפור לאומית ביותר מדינות מהסטורנלה נגלקטה, 7 מדינות.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1844
קטגוריה:טקסונים שתוארו בידי ג'ון ג'יימס אודובון
קטגוריה:פזאיים

קטגוריה:ארצות הברית: עופות
The Singles Collection 1981–1993

**The Singles Collection 1981–1993** (בעברית: **אוסף הסינגלים 1981-1993**) הוא אלבום להיטים של הזמרת-יוצרת הבריטית קים ויילד. אלבום הלהיטים יצא לאור ב-6 בספטמבר 1993, על ידי חברת התקליטים MCA רקורדס. מתוך אלבום הלהיטים יצאו שני סינגלים: "If I Can't Have You" ו-"In My Life".

האלבום הגיע למקום החמישי במצעד האלבומים של הולנד, וה-11 במצעד האלבומים הבריטי.

## רקע והוצאה
אלבום הלהיטים הופק על ידי ריקי ויילד, אשר הפיק עבור קים ויילד במהלך הקריירה שלה אלבומי אולפן ושירים רבים. באותה השנה בה יצא אלבום הלהיטים, הוציאה ויילד גרסת וידאו שלו, אשר הופצה לראשונה בבריטניה. אלבום הווידאו יצא מחדש בשנת 2004.

כמה עשורים לאחר צאתו המקורית, עלה אלבום הלהיטים לרשת הזרמת המדיה ספוטיפיי.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי אוסף מ-1993
קטגוריה:אלבומי וידאו מ-1993
קטגוריה:אלבומי קים ויילד
קטגוריה:אלבומי אוסף וידאו קליפים
קטגוריה:אלבומי חברת MCA רקורדס
גיי וילג'

[ממוזער|גיי ויליג' ב[המארה, פריז, צרפת]]
[ממוזער|גיי ויליג' ב[סוהו (לונדון)|סוהו, לונדון, הממלכה המאוחדת]]
**גיי וילג**' או **כפר גאה** (באנגלית: **Gay village**) הוא אזור גאוגרפי (לרוב עירוני - לא מדובר בכפר) עם גבולות מוכרים בדרך כלל, המאוכלס בתושבים ששיעור גדול יחסית מתוכם משתייך בגלוי לקהילה הלהט"בית. לרוב, בכפרים הגאים, פועלים גיי ברים, מועדוני לילה, סאונות, מסעדות, בוטיקים וחנויות ספרים.

אזורים אלה עשויים לייצג מרחב ידידותי ללהט"ב בעיר עוינת, או ריכוז גבוה של תושבים ועסקים גאים. בדומה לקבוצות עירוניות אחרות, חלק מהלהט"בים שבכפרים הגאים הצליחו להשתמש במרחבים אלה כדי לשקף את ערכם התרבותי ולשרת את הצרכים המיוחדים של אנשים ביחס לחברה.

כיום, בדרך כלל, כפרים גאים נמצאים באזורים היוקרתיים או האופנתיים של העיר. כמו למשל מנהטן, שנבחרה בגלל ערך אסתטי או היסטורי, ולא בגלל הנידוי הסוציופוליטי והאיום המתמיד של אלימות פיזית מצד הומופוביים.

## ראו גם
* תיירות גאה

## לקריאה נוספת
*
*

## קישורים חיצוניים

* Memoir and history of gay Upper West Side in Manhattan, NYC
* Counting Gay New York (Gotham Gazette, July 2001)
* NYC LGBT Historical Sites Project
* Gaydemographics.org
* The Gay & Lesbian Atlas
* epodunk.com

*
קטגוריה:תרבות להט"ב
קטגוריה:שכונות
קטגוריה:להט"ב: סלנג ומונחים
Love Is

**Love Is** (בעברית: **אהבה היא**; מעוצב כ-****) הוא אלבום האולפן השמיני של הזמרת-יוצרת הבריטית קים ויילד. האלבום יצא לאור ב-18 במאי 1992, על ידי חברת התקליטים MCA רקורדס. כמו כן, מתוך האלבום יצאו ארבעה סינגלים.

האלבום הגיע למקום השביעי במצעד האלבומים של שווייץ.

## רקע והוצאה
באלבום זה עבדה קים ויילד לראשונה ביחד עם ריק נואלס שכתב שירים עבור בלינדה קרלייל ומדונה. שלוש רצועות מתוך אחת עשרה בסך הכול, הופקו על ידו. השאר הופקו על ידי ריק ויילד, שהיה גם למפיק האלבום. בנוסף לכך, מרבית רצועות האלבום נכתבו על ידי קים ויילד.

נואלס הפיק וכתב את השיר "Love Is Holy", וכאשר שמעה אותו לראשונה קים ויילד, היא החליטה להוציא אותו כסינגל הראשון מתוך האלבום. השיר זכה להצלחה כאשר הגיע אל המקום ה-16 במצעד הסינגלים הבריטי, וה-29 במצעד המוזיקה האוסטרלי.

האלבום עצמו, זכה לביקורות מצד מבקרי המוזיקה, אשר שבחו את ויילד על הכיוון המוזיקלי שלו. באלבום יש שימוש בגיטרות וכלי מוזיקה נוספים.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי קים ויילד
קטגוריה:אלבומים שהופקו על ידי ריק נואלס
קטגוריה:אלבומי חברת MCA רקורדס
פונקציה בת-חישוב

בחישוביות, **פונקציה בת-חישוב** היא פונקציה מקבוצת המספרים הטבעיים אל עצמה (היינו, סדרה של מספרים טבעיים), שניתן לחשב כל ערך שלה בזמן סופי. קבוצה של מספרים טבעיים היא בת-חישוב אם הפונקציה המציינת שלה בת-חישוב.

אף על פי שמושג החישוביות חל מלכתחילה על קבוצות של מספרים טבעיים, אפשר להכליל אותו לכל קבוצה בת-מניה שאפשר לסדר באופן אפקטיבי, ודרך כך לבעיות אמת-או-שקר שיש להן קלט סופי.

## יחס טיורינג ודרגות טיורינג

**יחס טיורינג** בין פונקציות (מהטבעיים לעצמם) מוגדר כך ש-f \leq_T g אם ניתן לחשב את f באמצעות תוכנית המשתמשת ב-g בתור אורקל. יחס הסדר הזה מגדיר יחס שקילות (שתי פונקציות הן שקולות אם אפשר לחשב כל אחת מהן באמצעות השנייה), ומחלקות השקילות נקראות **דרגות טיורינג**. יחס הסדר על הפונקציות משרה גם יחס בין הדרגות. הדרגה הנמוכה ביותר היא זו של הפונקציות הניתנות לחישוב, ומסמנים אותה ב-0. כל דרגה כוללת רק מספר בן מניה של פונקציות, ולכן עוצמת קבוצת הדרגות היא עוצמת הרצף. ידוע שיש קבוצה מעוצמת הרצף של דרגות טיורינג שאינן בנות השוואה.

בין הדוגמאות החשובות ביותר לבעיות שאינן בנות חישוב אפשר למנות את: בעיית העצירה (K), בעיית המלה בחבורות מוצגות סופית (WP), הבעיה העשירית של הילברט (HTP), אוסף הפסוקים הנכונים בשפה מסדר ראשון של המספרים הטבעיים (עם הקבועים 0 ו-1, פעולות החיבור והכפל, ויחס הסדר) (TA), ועוד. בעיית העצירה ניתנת להכללה באופן הבא: לכל דרגת טיורינג f, מסמנים ב-'f את דרגת טיורינג הכוללת את כל התוכניות העוצרות בזמן סופי, שמותר להן להשתמש ב-f. זוהי **קפיצת טיורינג**. הקפיצה שומרת על יחס הסדר, ותמיד מקיימת \ f . 

מתברר שסדר טיורינג בין בעיות טבעיות רבות, כגון אלה, הוא ליניארי. כך למשל 0 . **השערת מרטין** (על שם דונלד מרטין) קובעת שעבור בעיות מסוימות סדר טיורינג ניתן לתיאור באמצעות שרשראות של קפיצות טיורינג.

## ראו גם
* פונקציה רקורסיבית
* כריעות

## לקריאה נוספת
* Antonio Montalban, ``Martin's conjecture: a classification of the naturally occuring Turing degrees'', Notices of the AMS, Sept 2019.

## קישורים חיצוניים
* 

קטגוריה:ערכים שבהם תבנית בריטניקה אינה מתאימה
קטגוריה:חישוביות
קטגוריה:פונקציות מתמטיות
דסטורויה

**דסטורויה** (ביפנית: **デストロイア**; באנגלית: **Destoroyah**) הוא קאייג'ו מוטאנטי המופיע בסדרת סרטי גודזילה. דמותו של דסטורויה הופיעה לראשונה בסרט גודזילה נגד דסטורויה (1995), מבית היוצר של טוהו ונוצרה על ידי היוצרים קאזוקי אומורי וטקאו אוקווארה.

## היסטוריה
מקורו של דסטורויה הוא מושבה שלמה של סרטנאים פרקמבריאליים מיקרוסקופיים ששוחזרו ועברו מוטציה על ידי פצצת משמיד החמצן שהופעלה כדי להרוג את הגודזילה המקורי של אותו יקום בשנת 1954, כפי שהוסבר בהייסי.

בשנת 1996, הסרטנאים המיקרוסקופיים מתפתחים קדימה אבולוציונית וגודלים לגודל אדם ואף מצליחים להדוף את כוחות ההגנה של יפן. מאוחר יותר, הסרטנאים הגדולים מתפתחים ליצור ענק אחד מעופף אשר מקבל את שמו המפורסם ״דסטורויה״ ונלחם מול גודזילה ג'וניור. לאחר שגודזילה וגודזילה ג'וניור הביסו את צורתו המעופפת של דסטורויה, דסטורויה מתפתח קדימה אבולוציונית ומתפתח לצורתו הסופית. הוא מצליח להרוג את גודזילה ג'וניור ופונה להילחם בגודזילה. גודזילה וכוחות ההגנה של יפן מצליחים להביסו, אך גודזילה כבר גוסס ומת, בדומה לגודזילה המקורי מ-1954.

## עיצוב
לקראת סוף סדרת סרטי הייסי, התסריטאי קאזוקי אומורי הציע תחילה שגודזילה יילחם מול רוח הרפאים של גודזילה המקורי מ-1954, אך רעיון זה בוטל עקב כך שגודזילה נלחם כבר במספר אנטגוניסטיים הדומים לו באותו יקום (בהם ביולאנטה, מכה-גודזילה וספייס-גודזילה). עם זאת, הוחלט לשמור על האזכורים של הסרט המקורי על ידי החזרתה של פצצת המימן ״משמיד החמצן״, הנשק שהרג את גודזילה המקורי. הדמות שנוצרה תחילה נקראה ״ברובארוי״, אם כי הרעיון לדמות זו בוטל עקב שהשם דמה מדי למילה ״ברברי״, ולכן שם זה יכול היה להיחשב כגזעני. שמו של ברובארוי שונה אחר כך ל״דסטורויה״.

עיצוביו של ברובארוי דמו יותר לדיונון, אם כי הרעיון היה שדסטורויה יתעלה על גודזילה בגובה. כל צורותיו של דסטורויה עוצבו על ידי מינורו יושידה, שהונחה להפוך את היצור לסרטן מפלצתי. עיצובו הסופי של דסטורויה עוצב על ידי המאייר נוריושי אוראיי, ששילב זאת בכרזת הסרט. תיאורו של אוראיי שימש מאוחר יותר כבסיס למודל תלת-ממדי ששימש לבניית חליפתו של דסטורויה.

## הופעותיו בסרטים
* גודזילה נגד דסטורויה (1995)

## הופעותיו בקומיקס
* גודזילה נגד דסטורויה (מאנגה - 1995)
* גודזילה: אגדות (2011–2012)
* גודזילה: שולטי כדור הארץ (2013–2015)
* גודזילה: קטקליזם (2014)
* גודזילה בגיהנום (2015)
* גודזילה: שכחה (2016)

## קישורים חיצוניים
* דסטורויה באתר הרשמי של טוהו

קטגוריה:גודזילה: דמויות
אליקום גץ

הרב **אליקום גץ** (**געץ**; סביבות ה'ת"ג, 1643 – ה'תס"ה, 1705) היה רב גרמני שכיהן כאב"ד וכראש ישיבה בהילדסהיים ובקהילות נוספות.

## תולדות חייו
נולד בסביבות שנת ה'ת"ג (1643) לר' מאיר אב"ד פילא, בן למשפחת רבנים מיוחסת שהיגרה מגרמניה לפולין. אחיו הגדול רבי שמואל כיהן כרב בלובזנץ. למד מפי חכמי וינה, ובעיקר מפי רבי גרשון אשכנזי בעל "עבודת הגרשוני". נשא את בת דודו רבי לייב קרקובר, ועבר לפוזנא להיסמך על שולחנו, שם למד מפי הרב המקומי, רבי יצחק "הגדול" מפוזנא, שלימדו אף קבלה. לאחר כמה שנים התמנה לכהן כרב וראש ישיבה בסמטור הסמוכה. בסביבות שנת ה'תל"ה התמנה לרבה של שוורזנץ . לאחר כמה שנים היגר להנובר, שם התיידד עם הרב דוד אופנהיים שישב בה באותה העת. בשנת ה'תמ"ג החל לכהן כרב וראש ישיבה בהילדסהיים (הילדסום), שבה קנה את עיקר פרסומו. בשנת ה'ת"ס יצא במסע לכיוון ארץ ישראל, אולם בעברו בדרך בפוזנא לקבל את ברכת משפחתו, נאות ללחצם של אנשי פוזנא להישאר בעירם ולכהן בה כדיין ודרשן. סביבו התקבצו תלמידים רבים, בנגלה ובנסתר, אך הוא לא התמנה לרב מפני שבאותה העת כיהן בה הרב נפתלי כ"ץ. הוא יצא בשליחות הקהילה לגייס כספים לעניים בעקבות המלחמה הצפונית הגדולה, אך בשל זקנתו שב לעירו לאחר שהגיע לפראג. החל משנת ה'תס"ד התמנה לאחד מחמשת החכמים העומדים בראש משמרות הלימוד בבית המדרש המקומי.

נפטר בשנת ה'תס"ה.

## משפחתו
* בנו הבכור, ר' ישראל איסר (איסרל'ש) רב ומקובל, כיהן כרב בשטרסבורג. עלה לירושלים, ומשם עבר לוונציה והדפיס ספרי יסוד, בהם סידור תפילה בנוסח הספרדים, מחזור תפילה לפי נוסח האר"י, ששה סדרי משנה עם ניקוד, ביאור מילים זרות והוספות קבליות. בסוף ימיו שב לארץ ישראל והתיישב בצפת. נהרג על קידוש השם.
* ר' שמואל זנוויל, דיין בשוורזנץ . הדפיס את ספרו של אביו "רפדוני בתפוחים" ואת "צורת הבית" לבעל תוספות יום טוב.
* ר' מאיר - רבה של לאסק ופיוטרקוב. הוציא לאור את ספרו של אביו "אבן השוהם". בנו ר' אליקום מילא את מקומו כרב העיר למשך כשנתיים.
* בתו בלומה
* בתו אידל

## ספריו
* **אבן השוהם - מאירת עיניים** - שו"ת. בספר מובאות התכתבויות עם הרבנים אברהם ברודא, דוד אופנהיים, משולם זלמן מירלש, יצחק מפוזנא ועוד. ספר זה מצוטט מספר פעמים בפתחי תשובה.
* **רפדוני בתפוחים** - על אגדות רבה בר בר חנה.
*.
* **עמודי שן** - סברות ופלפולים. לא נדפס.

## לקריאה נוספת
*
* 
* מאיר געץ, הקדמת בן המחבר, לשו"ת "אבן השהם".

## קישורים חיצוניים
* 
* 
* יעקב הברמן, הערך [Eliakim Goetz Ben Meir](http://www.jevzajcg.me/enciklopedia/Encyclopaedia%20Judaica,%20v.%2006%20(Dr-Feu).pdf#page=320) באנציקלופדיה יודאיקה (מהדורה שנייה), כרך 6 עמ' 318
* Steinmetz, Mushka, "To Strengthen the Words of the Sages: An Analysis of Rav Elyakum Getz’s Rappeduni Ba-Tappuḥim and its Consonance with Seventeenth-Century Polish Rabbinic Thought" (2024). 

## הערות שוליים

קטגוריה:ראשי ישיבה גרמנים
קטגוריה:מחברי ספרי שו"ת: ראשוני האחרונים
קטגוריה:הנובר: אישים
קטגוריה:פוזנה: רבנים
דיאסטריאומר

**דִיאַסְטֵרֵיאוֹמֵרים** (**Diastereomers**, לפעמים נקראים גם **דִיאַסְטֵרֵיאוֹאיזוֹמֵרים**) הם סוג של סטריאואיזומרים (איזומרים מרחביים).

דיאסטריאומרים מוגדרים כסטריאואיזומרים שאינם תמונת ראי זה של זה. כלומר, שאינם אננטיומרים. לכן, דיאסטריאומרים קיימים רק כאשר קיימים לפחות שני מרכזים כיראליים למולקולה. לזוג סטריאומרים המכילים יותר ממרכז כיראלי אחד יהיו אננטיומרים, אם ורק אם הם שונים בקונפיגורציה בכל אחד מהמרכזים הכיראליים הקיימים במולקולה. אם הם שונים בקונפיגורציה סביב מרכז כיראלי אחד אך דומים בקונפיגורציה סביב מרכז כיראלי אחר במולקולה, הם דיאסטריאומרים ולא אננטיומרים.

דיאסטריאומרים השונים זה מזה בקונפיגורציה של רק מרכז כיראלי אחד ייקראו אפימרים.

דיאסטריאומרים יכולים להתקיים גם כאשר יש קשר כפול במולקולה. לדוגמה, איזומרים ציס וטרנס הם דיאסטריאומרים כיוון שהם סטריאומרים שאינם תמונת ראי זה של זה.

**דיאסטריאוסלקטיביות** היא התופעה של היווצרות דיאסטריאומר אחד יותר מדיאסטריאומר אחר במהלך תגובה כימית.

## תכונות פיזיקליות וכימיות
לזוג אננטיומרים יש תכונות פיזיקליות דומות (מלבד האופן שבו הן מסיטות אור מקוטב) כמו למשל נקודת היתוך ורתיחה, מסיסות ועוד, ותכונות כימיות דומות כמו למשל תגובה עם ריאגנט אכירלי (ריאגנט שאינו כירלי כלומר אינו מכיל מרכז אסימטרי) כלשהו בקצב דומה, בשונה מאננטיומרים, לזוג דיאסטריאומרים יש תכונות פיזיקליות וכימיות שונות האחד מהשני.

## קישורים חיצוניים
* 

## הערות שוליים

קטגוריה:סטריאוכימיה
ציפורים לאומיות בארצות הברית

[ממוזער|[עיטם לבן-ראש – העוף הלאומי של ארצות הברית.]]
**[[ציפור לאומית|עופות לאומיים]]** מצוינים בסמלי מדינות ארצות הברית וכן בחמש טריטוריות המיושבות של ארצות הברית, למעט בסמואה האמריקנית. בנוסף לאלה העיטם לבן-הראש הוא העוף הלאומי של ארצות הברית עצמה.

כל המדינות החליטו לאמץ עוף או ציפור לאומית החל מ-1927, בו 7 מדינות בחרו בציפור לאומית. המדינה האחרונה שבחרה בעוף היא אריזונה בשנת 1973, אם כי מיסיסיפי הוסיפה את ברווז העצים כ"עוף המים הלאומי" ב-1974. עופות אלה במקרים רבים מוגנים מציד באותה מדינה אך ישנם מדינות כמו אלסקה, קליפורניה ודקוטה הדרומית המתירות לצוד  אותם ובכמה מדינות נוספה קטגוריית "עוף הציד של המדינה" כתחליף לעוף הלאומי, המותר לציד. בפנסילבניה קטגוריה זו החליפה את העוף הלאומי. במיסיסיפי נוצרה גם קטגוריה של עוף המים הלאומי.

הקרדינל הצפוני הוא העוף הלאומי של הכי הרבה מדינות – שבע סך הכול. אחריו המין סטורנלה נגלקטה – המופיע כסמל של שש מדינות.

## רשימת עופות לאומיים לפי מדינות

## ראו גם
* דינוזאורים לאומיים בארצות הברית
* יונקים לאומיים בארצות הברית
* זוחלים לאומיים בארצות הברית

*
*
*
אליזבת ריידר

**אליזבת ריידר** (באנגלית: **Elizabeth Rider**) היא שחקנית אנגלייה, המוכרת גם בשם **ליזה ריידר**. היא ידועה מהופעתה בתפקיד לינט דרייבר באופרת הסבון "רופאים" של ערוץ BBC One.

## ביוגרפיה
ריידר למדה משחק בבית הספר גילדהול למוזיקה ודרמה וזכתה שם במדליית זהב. אחרי הלימודים הצטרפה ללהקת התיאטרון Radio Drama Company, והייתה חתומה איתם על חוזה במשך שישה חודשים.

ב-1979 הופיעה ריידר בתפקידה הראשון בטלוויזיה במיני-סדרה "עדות נעורים". ב-1997 גילמה את שילה תווייט בסדרת הטלוויזיה "האגמים". ב-1999 שיחקה באופרת הסבון של רשת ITV "קורוניישן סטריט" בתפקיד אמו של אשלי פיקוק. ב-2004 השתתפה בעשרה פרקים בסדרה "איסטאנדרס" בה גילמה את ג'יל גרין.

ב-2001 וב-2002 הופיעה ריידר בעונות השנייה והשלישית של סדרת הדרמה "At Home with the Braithwaites" בדמות הלן ברייתווייט. היא דיבבה את משחק הווידאו "מלחמת הכוכבים: אבירי הרפובליקה הישנה: הלורדים של הסית'" הסיקוול ל"מלחמת הכוכבים: אבירי הרפובליקה הישנה". ריידר שיחקה בעונה 23 של הדרמה הרפואית הוותיקה "חדר מיון" בתפקיד קאתי מאלון. עוד הופיעה ריידר בסדרות כגון "בקצב הלב", "אמרדייל", "הולבי סיטי", "הוליאוקס", "The Street", "מיילדת", "Marchlands", "המודיע", ובפרק "The Time of the Doctor" ספיישל חג המולד של "דוקטור הו" משנת 2013. ב-2009 החלה ריידר לגלם את לינט דרייבר באופרת הסבון "רופאים" של ערוץ BBC One.

## פילמוגרפיה

## קישורים חיצוניים

## הערות שוליים

קטגוריה:שחקני קולנוע וטלוויזיה אנגלים
קטגוריה:מדבבות אנגליות
שלמה בן היתום

רבי **שלמה בן היתום** היה מחכמי יהדות איטליה בסביבות המאה ה-12, שחיבר פירוש לתלמוד, אשר שרד ממנו פירוש למסכת משקין (מועד קטן) בלבד.
## חייו
רבי שלמה חי כנראה בדרום איטליה בסביבות המאה ה-12. הוא מזכיר כמה הנהגות ומנהגים מארצות מוסלמיות ובפרט מארץ ישראל, דבר המעלה את האפשרות שמוצא משפחתו הוא מהמרחב המוסלמי (ואולי אף נולד שם), או שהגיע לשם במסגרת נדודיו. חיות מחזק השערה זו בכינויו "בן היתום", שלדעתו לא מרמז על היות אביו יתום אלא מקורו בשם הערבי "ابن هيثم" (אבן הית'ם).

רבי שלמה היה בקיא במדעים וברפואה.

## פירושו
הוא כתב פירוש למסכתות רבות מן התלמוד הבבלי אך לידינו הגיע רק פירושו למסכת משקין (מועד קטן).

פירושו עוסק פעמים רבות בסדר העניינים בתלמוד ובמשנה, בסדר התנאים והאמוראים, בפירוש פסוקים שהובאו בגמרא ובענייני דקדוק. הוא השתמש לא אחת בשפה הערבית כדי להסביר ביטויים תלמודיים. הפירוש כתוב בסגנון ברור וקולח ולעיתים אף בלשון מקראית ומליצית. ישראל תא שמע טוען שפירושו מבוסס במידה רבה על פירוש רבנו חננאל.

לדעת הרב צבי פרץ חיות, הפירוש נכתב במהירות וללא הגהה מספיקה, שכן הוא מוצא בו כמה סתירות, כפילויות ועניינים מתמיהים.

הפירוש ראה לאור בשנת ה'תר"ע על ידי הרב צבי פרץ חיות בהוצאת חברת מקיצי נרדמים.

ייתכן שכתב גם פירוש למשנה.

## לקריאה נוספת
* צבי פרץ חיות, מבוא לפירוש מסכת משקין לרבי שלמה בן היתום, בהוצאת חברת מקיצי נרדמים, ברלין, ה'תר"ע.
* יוסף סלוטניק, פרשנות התלמוד של רבי ישעיה דיטרני הזקן, חיבור לשם קבלת תואר ד"ר לפילוסופיה, אוניברסיטת בר-אילן תשס"ז, עמ' 173–175.

## קישורים חיצוניים
* 
* 

## הערות שוליים

קטגוריה:ראשוני איטליה
קטגוריה:פרשני התלמוד
קטגוריה:יהודי איטליה במאה ה-12
יעלה תחנוננו

שמאל|ממוזער|300px|יעלה תחוננו מתוך מחזור מהמאה ה-15
[320px|ממוזער|"יעלה תחנוננו" על פרוכת חגיגית ל[ימים נוראים|ימים הנוראים]]
**יַעֲלֶה תַחֲנוּנֵנוּ מֵעֶרֶב** הוא פיוט ליום הכיפורים הנאמר במנהגי אשכנז (ואיטליה) לאחר תפילת העמידה של ערבית, כפתיחה לסדר הסליחות של ערבית ליום הכיפורים.

הפיוט נכתב בימי הביניים באשכנז (גרמניה) ומחברו אינו ידוע. הוא נזכר כבר בספר הראבי"ה במאה השתים עשרה. קיימים הבדלים קלים בין הנוסח של מנהגי אשכנז המערבי ואיטליה ובין הנוסח של מנהג פולין, ונראה שמנהג אשכנז המערבי הוא הנוסח המקורי, ונוסח פולין הוא נוסח מעובד. קיימים גם שינויים קלים בכתבי היד השונים. בצרפת ובוורמייזא לא אמרו פיוט זה כלל.

## מבנה הפיוט

בכל בית יש שלושה חלקים:
:יעלה (משתנה) מערב
:ויבוא (משתנה) מבקר
:ויראה (משתנה) עד ערב

במילים המשתנות קיימות מילים שבדרך כלל מביעות תחינה או תפילה עם כינוי קניין של מדברים (אנחנו). והכוונה שהתפילה-תחנון-זעקה של כל ציבור המתפללים תעלה לפני האל מערב יום הכיפורים דרך יומו ועד נעילת החג לקראת הערב למחרת.

השיא הוא בשורה האחרונה: "וְיֵרָאֶה אֵלֵינוּ עַד עָרֶב". לא המענה הוא שְ"יֵרָאֶה", אלא הקב"ה עצמו.

המבנה הבסיסי בנוי על נוסח התפילה יעלה ויבוא שבתחילתה מופיע רצף הבקשות "**יַעֲלֶה וְיָבֹא** ויַגִּיעַ **ויֵרָאֶה** וְיֵרָצֶה".

סדר המילים הוא אקרוסטיכון של א"ב הפוך (תשר"ק). על מנת להשלים את הפיוט במלואו הבית האחרון מורכב משלוש מילים המתחילות באות א'. כך יש בפיוט 24 שורות ב-8 בתים.

## השפעתו בתרבות
על בסיס מילות הפיוט כתב אהוד מנור את אחד הבתים בשיר ללכת שבי אחרייך המוכר בזכות ביצועו על ידי אילנית

## מנגינה

יחד עם הפיוט כי הנה כחומר (הנאמר בליל יום הכיפורים במנהג אשכנז המזרחי) מהווה פיוט זה את החלק "המוזיקלי" של תפילת ליל יום הכיפורים בקהילות אשכנז. לפיוט חוברו ניגונים רבים, החל מעולם החזנות האשכנזי הקלאסי דרך חצרות האדמורי"ם החסידיים, בהם ניגון חב"ד, ועד למנגינות מודרניות.

## לקריאה נוספת
*מהדורה מדעית בתוך דניאל גולדשמידט, מחזור ליום הכיפורים, עמודים 10-11, ועמוד לד בהקדמה.

## קישורים חיצוניים

* על הפיוט פירושו וניגוניו באתר הפיוט והתפילה של הספרייה הלאומית
* 
* הפיוט באתר זמרשת ובביצוע חוג זמר גורדון

### ביצועים של הפיוט
* יעלה תחנוננו על פי מנגינת השיר "יש לי סיכוי" בלחנו של אביתר בנאי בביצוע תלמידי מדרשת עין פרת.
* יעלה תחנונינו מרדכי בן דוד, באלבום צעקה, לחן של אלי קליין, גרסת כיסוי יואלי גליק ויידיש נחת יעלה תחנונינו.

### ביצוע בלחן ניגון חב"ד
* יעלה תחנוננו בביצוע יונתן רזאל מאלבום צמאה 4.
* יעלה תחנוננו בלחנו של שלום חריטונוב בביצוע יאיר כלב, ניגון חב"ד.
* נמואל הרוש, יעלה תחננו 2019 בארנה.
* "יעלה תחנוננו": ר' אפרים חן בביצוע מרגש בתוכנית 'הקול הבא' להאזנה באתר חב"ד אינפו.

## הערות שוליים

קטגוריה:פיוטי יום הכיפורים
קטגוריה:יצירות עם אקרוסטיכון
קטגוריה:יצירות שמחברן אינו ידוע
קטגוריה:ניגוני חב"ד
קרחוני מאת' (קליפורניה)

**קרחוני מאת**' (באנגלית: **Matthes Glaciers**) הם קבוצת קרחונים המוקמים ממזרח לקו פרשת המים בהרי סיירה נבדה, במדינת קליפורניה שבארצות הברית.

## גאוגרפיה

הקבוצה כוללת 10 קרחונים קטנים בגובה של 3,738 מטרים מעל פני הים..

הקרחונים מצויים 3.5 קילומטרים ממזרח לכיפת פביליון..

אורכה של קבוצת הקרחונים כ־160 מטרים.

הקרחונים מצויים בשטח אזור הפרא ג'ון מיור, שביער הלאומי סיירה.

## היסטוריה
### מקור השם

שמם של הקרחונים ניתן להם רשמית על ידי הסקר הגאולוגי של ארצות הברית בשנת 1972..

הקרחונים נקראים על שמו של פרנסואה אי. מאת' (Francois E Matthes), גאולוג שחקר את הקרחונים בהרי סיירה נבדה מטעם הסקר הגאולוגי של ארצות הברית.

## קישורים חיצוניים
* קרחוני מאת' באתר הסקר הגאולוגי של ארצות הברית
* מפה טופוגרפית של אזור קרחוני מאת'

## הערות שוליים

מאת'
מאת'
כביש 242

**כביש 242** הוא כביש אורך אזורי בנגב הצפוני, המתחיל במעבר כיסופים על גבול רצועת עזה ומסתיים בצומת גמה במפגש עם כביש 232. אורכו של הכביש הוא 7.4 ק"מ.

עד תוכנית ההתנתקות בשנת 2005, היו כביש 242 והמשכו בדרום רצועת עזה, שנקרא "ציר כיסופים", מעבר ליישובי גוש קטיף.

חלקו המזרחי של הכביש יחד עם כביש 2410 מכונים "כביש הפרסה", המהווה דרך גישה לקיבוצים כיסופים, עין השלושה, נירים וניר עוז.

בסוף 1990, בזמן סלילת הכביש מקיבוץ כיסופים אל מעבר כיסופים, נתגלה בתוואי הכביש אתר ארכאולוגי מהתקופה הכלקוליתית.

## צמתים לאורך הכביש

## ראו גם
* עוטף עזה
* כבישי ישראל

## הערות שוליים

קטגוריה:ישראל: כבישים
קטגוריה:כיסופים
קטגוריה:גוש קטיף: תחבורה
קטגוריה:עוטף עזה: תחבורה
כביש 804

**כביש 804** הוא כביש אורך אזורי בגליל התחתון, המתחיל בצומת עם כביש 805 בתוך העיר עראבה בגבולה הצפוני. ומסתיים בצומת ראמה ביישוב ראמה עם כביש 85. אורכו של הכביש הוא 13.1 ק"מ. כיוונו הכללי של הכביש הוא צפונה, ומוביל מהגליל התחתון לגליל העליון.

## היסטוריה
תוכנית מפורטת של הכביש הופקדה בשנת 1979.

בשנת 2014 הוחל בעבודות להגבהת הכביש בנקודת מפגשו עם נחל חילזון, כדי למנוע את חסימת הכביש בין עראבה ללוטם בעת הצפות של נחל חילזון. בשנת 2019 הוחל בעבודות להקמת שני מעגלי תנועה על הכביש בכניסות לסלאמה וכן הקמת תאורה בין שני מעגלי התנועה.

## אתרים לאורך הכביש
250px|ממוזער|שמאל|האנדרטה לזכר חטופי הר דב ליד סלאמה
תחילת הכביש בעיר עראבה, עולה צפונה. חוצה את נחל חילזון. פונה לצפון מזרח לכיוון היישוב לוטם. חוצה את ערוץ נחל כמון. בהמשך ליד היישוב סלאמה הכביש עובר ליד האנדרטה לזכר החללים ,  ו שנהרגו בשנת 200 בהר דב וגופותיהם נחטפו על ידי החזבאללה והוחזרו לישראל בשנת 2004. בהמשך מגיעים לשביל הטחנות שתחילתו ליד כביש 804, בין צומת רמה וסלאמה. ליד טחנות כראדייה.

הכביש עולה צפונה בערוץ נחל צלמון, בצמוד לגן לאומי נחל צלמון, וליד עין צלמון. בהמשך קרוב לצומת עם כביש 85 חוצה את נחל שזור ועובר ליד הקניון הנעלם שהוא שריד לנחל צלמון הכולל תצורת סלע ייחודית.

## צמתים לאורך הכביש

## ראו גם
* כבישי ישראל
## קישורים חיצוניים

* מעראבה לרמה כביש 804 אזור יפיפה, 19 בדצמבר 2020, בערוץ IL DRIVING IN ISRAEL באתר יוטיוב.

## הערות שוליים

קטגוריה:ישראל: כבישים
קטגוריה:הגליל התחתון: כבישים צמתים ומחלפים
קטגוריה:עראבה
קטגוריה:ראמה (יישוב)
ערים בניו זילנד

**ניו זילנד** היא אחת המדינות העירוניות ביותר בעולם. בשנת 2019 86.8% מאוכלוסיית המדינה התגוררה באזורים עירוניים, כאשר יישוב עירוני מוגדר ככזה עם למעלה מ-1,000 תושבים. מרבית הערים בניו זילנד הן ערי נמל היושבות לאורך חופי המדינה. כאלו הן אוקלנד העיר הגדולה ביותר בניו זילנד (1,467,800 תושבים), ולינגטון עיר הבירה וכרייסטצ'רץ' העיר הגדולה ביותר באי הדרומי. רוב הערים, בדומה לרוב אוכלוסיית המדינה, מצויות באי הצפוני. מבחינה מנהלית מוגדרות בניו זילנד 13 רשויות אזוריות בתור ערים. מבחינה חוקית עיר מוגדרת בניו זילנד כיישוב עם למעלה מחמישים אלף תושבים.

## היסטוריה
250px|ממוזער|רחוב סואן באוקלנד בשנת 1919
במאה ה-19 הייתה ניו זילנד מדינה כפרית וכ-60% מאוכלוסייתה התגוררו באזורים כפריים וביישובים חקלאיים. אף שבסוף אותה המאה עריה של ניו זילנד כבר גדלו והתפתחו במהירות, היא עדיין קנתה לעצמה בעולם שם של גן עדן כפרי. בתחילת המאה ה-20 כבר יותר ממחצית האוכלוסייה התגוררה בערים אשר התפתחו בצורה דומה לעריהן של אוסטרליה וארצות הברית. הערים הניו זילנדיות התבססו על מרכז עירוני שסביבו נפרסו פרברים עם רחובות מרווחים כשלצידיהם בתי קרקע פרטיים. תכונות טיפוסיות של העיר האירופאית כמו רחובות צרים ובנייה צפופה נתפסו כזרות לאתוס המקומי. בנייה רוויה של בנייני דירות היא תופעה חדשה שנבעה כתוצאה מהעלייה בערך הקרקע בערים הגדולות.

העיור אשר התווה את הדרך בעולם המערבי במאה ה-20 לא פסח על ניו זילנד. הגירה אל ניו זילנד ממדינות שונות לצד הגירה מואצת מהכפר אל העיר עם ירידת קרנה של החקלאות המקומית הגדילו את אוכלוסיית הערים אשר התפרסו על שטח רב יותר ויותר. לא רק גודלן של הערים ומספר התושבים בהן השתנה עם השנים, אלא גם הרכבם. העיר הניו זילנדית הפכה בעשורים שלאחר מלחמת העולם השנייה למגוונת יותר מבחינה אתנית. בשנות ה-50 הגירה של מאורים מהכפר אל העיר הפכה אותם לחלק בלתי נפרד מהנוף העירוני. בשנות ה-60 וה-70 היו אלו מהגרים מאיים סמוכים מהאוקיינוס השקט – פולינזים, מלנזים ומיקרונזים אשר היגרו לניו זילנד ומצאו עבודה ומגורים בעריה. ולבסוף בשנות ה-90 בואם של מהגרים אסייתים תרם אף הוא למגוון האתני היום בערים. לצד זה העיר הניו זילנדית הפכה לצפופה יותר, ולצד הגידול בפרברים הערים האיצו את גדילתן לגובה.

## רשימה

275px|ממוזער|אוקלנד
275px|ממוזער|כרייסטצ'רץ'
275px|ממוזער|ולינגטון
275px|ממוזער|המילטון
275px|ממוזער|טאורנגה

## קישורים חיצוניים

* רקע היסטורי, סקירה על ניו זילנד הכפרית והעירונית באתר Stats NZ
* ניו זילנד, רשימות ערים ויישובים באתר City Population

## הערות שוליים

*
קטגוריה:ניו זילנד: דמוגרפיה
ניו זילנד
אליעד כהן

**אליעד כהן** (נולד ב-11 במאי 1988) הוא מפיק, שחקן, דוגמן ויזם ישראלי. הוא הפך לאישיות ידועה בקרב הקהילה הלהט"בית לאחר ששימש כדוגמן שער של גיליון 2011–2012 של "ספרטקוס", מדריך טיולים להט"בי בינלאומי.

לאחר סיום שירותו הצבאי, החל כהן בקריירת דוגמנות ובהמשך החל גם בהפקת אירועים, בהם ליין מסיבות הגייז "אריסה" ו-"PAPA", קידום אירועי מצעד הגאווה בתל אביב ופעילויות שונות לעידוד תיירות גאה לישראל. כמו כן, היה שותף להקמת אתר האינטרנט *Gay-ville*.

## קריירה
כהן ידוע בשל תפקידו כפרזנטור של ליין מסיבות הגייז "אריסה", שהוא ליין המסיבות הבינלאומי הראשון לגייז המוקדש למוזיקה מזרחית. הצוות הקריאטיבי של אריסה פנה אל כהן, וביקש ממנו לככב באחד מסרטוני המוזיקה שלהם. סרטי הווידאו של אריסה צברו פופולריות רבה וזכו למעריצים בינלאומיים מקווננים רבים. עם זאת, הם גם עוררו ביקורת על הייצוגים של נושאים ודמויות שונות המופיעים בהם. בנובמבר 2011 נסע ליין המסיבות אריסה לסאו פאולו, ברזיל, שם הופיעו כהן ושאר צוות אריסה בפני קהל של כמעט אלף איש.

כהן היה בין מייסדי *Gay-ville* (או בקיצור *Gay-ville*), רשת השכרת דירות נופש ודירות גיי פרנדלי בינלאומית, שפועלת מתל אביב. כהן הוא גם מייסד ליין המסיבות "PAPA" שהושק בתל אביב בשיתוף עם מצעד הגאווה בתל אביב. מאז 2012 הוא השיק את ליין מסיבות זה גם מחוץ לישראל, עם מספר אירועים שונים ברחבי ארצות הברית, קנדה, אירופה ואמריקה הלטינית.

כהן הופיע על שער מדריך הטיולים הגאה "ספרטקוס" לשנת 2011-2012. בפברואר 2013, קוראי מגזיני "אאוט" בחרו בו במקום השני ברשימת "עשרת רווקים המבוקשים" (למקומות הראשון והשלישי הגיעו כריס קולפר וג'ו מקלדרי, בהתאמה). הופעתו על שער המגזין הספרדי הגאה *OhMyGod* עוררה מחלוקת ציבורית, בעקבות כך שהצלם הספרדי חואן פבלו סנטמריה פרסם את תמונתו של כהן תחת הכותרת הפרובוקטיבית "*Eliad Cohen: El nuevo mesías gay de Israel*" ("אליעד כהן: המשיח הגאה החדש של ישראל"). ואכן, הודעתו של כהן "אני אבוא לספרד כדי לנרמל את יחסם כלפי הומואים" ספגה ביקורת על תוכנה שנתפס כאפליה. למעשה, הוא הוגדר כתוצר של "gayglobalization" ("גייגלובליזציה"), בה הומואים מצמצמים את המאבק על זהות וחופש המידע לדיון שטחי על מראה חיצוני פיזי ואסתטי בלבד. בדצמבר 2011 הוא הופיע על שער המגזין הברזילאי *Junior* ובאפריל 2016 על שער המגזין הלהט"בי *The Fight*. כהן גם דגמן עבור מותג האופנה BCNÜ. בשנת 2017 השתתף כהן בגרסת ה-VIP של תוכנית המציאות הספרדית "הישרדות" משם פרש באמצע העונה לאחר שנקע את ידו.

בשנת 2026, פברואר, כתב, הלחין והפיק שיר בשם “ya mama hayati” עבור הזמרת ואלרי חמאתי.

## חיים אישיים
כהן נולד ב-11 במאי 1988 בעכו. לאחר שסיים את בית הספר התיכון הוא שירת בצבא ההגנה לישראל ביחידה לוחמת מובחרת במשך שלוש שנים. לאחר סיום שירותו הצבאי עבר כהן לתל אביב שם עבד כברמן בברים ומועדונים שונים. הוא החל לדגמן והשתתף במספר פרסומות. הוא עונד שרשרת "", כסימן לגאוותו בישראל. כהן הוא הומוסקסואל גלוי לאחר שיצא בפני אימו כשהיה בן עשרים.

## קישורים חיצוניים

* 

## הערות שוליים

קטגוריה:דוגמנים להט"בים
קטגוריה:בדרנים להט"בים ישראלים
קטגוריה:דוגמנים ישראלים
קטגוריה:להט"בים יהודים
קטגוריה:להט"בים ישראלים
קטגוריה:מפיקים יהודים
קטגוריה:מפיקים ישראלים
קטגוריה:עכו: אישים
קטגוריה:שחקנים הומוסקסואלים
קטגוריה:מתחרי הישרדות
קטגוריה:ישראלים שנולדו ב-1988
אנדרטה לזכר נופלי בני ברק

ממוזער|טקס יום הזיכרון לחללי מערכות ישראל ופעולות האיבה באנדרטה, 2024
ה**אנדרטה לזכר נופלי בני ברק** היא אנדרטת זיכרון לחללי מערכות ישראל הניצבת בעיר בני ברק.
## המבנה
האנדרטה ניצבת בגן העצמאות שבשכונת גבעת סוקולוב, פארק עירוני קטן הממוקם בנקודה גבוהה בעיר (כ- 70 מטר מעל פני הים). היא מורכבת משני כתלים כהים בגובה משתנה, המקיפים בחלקה רחבה מוגבהת בעלת צורה אובאלית. בתוך הרחבה ממוקמת גינת נוי קטנה. הכתלים אינם מחוברים וביניהם קיים מעבר אל השטח שמאחורי האנדרטה. בקצה הכותל הקצר מבין השניים מתנשא עמוד אנכי, ובקצה הנגדי של הכותל האחר קבועה קורה אופקית, המדמה עמוד שנפל. על גבי הכותל הארוך קבועות טבלאות שיש, שעליהן חרותים שמות בני העיר שנפלו במערכות ישראל. פרט לכך אין באנדרטה כל כיתוב נוסף. לפני האנדרטה משתרעת רחבה מרוצפת.

על גבי האנדרטה מונצחים שמותיהם של 413 נופלים. ברחבת האנדרטה נערכים טקסי יום הזיכרון העירוניים.

האנדרטה הוקמה בשנת 1976 ביוזמת עיריית בני ברק וארגון יד לבנים. היא עוצבה על ידי מרים ורחל חלפי.

## קישורים חיצוניים

* 
* 

## הערות שוליים

בני ברק
בני ברק
קטגוריה:בני ברק: מבנים
שרה (שיר)

**שׂרה** הוא שיר שכתבה, הלחינה וביצעה אלונה דניאל. השיר יצא לאור בשנת 1990.

## רקע
השיר נכלל באלבום "מסיבה במרתף הארמון", שהיה בעל גוון רוקיסטי. עם זאת השיר הוא בסגנון הפופ. דניאל כתבה אותו כשיר היתולי על חברתה, שהייתה טיפוס שתלטני. היא לא רצתה להכניס אותו לאלבום, אך בעידוד המפיק המוזיקלי של האלבום, חיים שמש, השיר נכלל בו לבסוף.

במצעד הפזמונים העברי השנתי של רשת ג' לשנת תשנ"א (1991) דורג השיר במקום ה־27.

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירים בעברית
קטגוריה:סינגלים בהוצאת הד ארצי
יחסי מונטנגרו–צ'ילה

**יחסי מונטנגרו–צ'ילה** הם היחסים הדיפלומטיים הרשמיים שבין **[[מונטנגרו|רפובליקת מונטנגרו]]** לבין **[[צ'ילה|הרפובליקה של צ'ילה]]**.

## היסטוריה
היחסים הדיפלומטיים הרשמיים שבין רפובליקת מונטנגרו לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין מונטנגרו לצ'ילה כוננו באופן רשמי ב-24 ביולי 2006, כחודש לאחר ההכרה הרשמית של צ'ילה במדינה ב-27 ביוני.

אזרחי צ'ילה שרוצים להיכנס, לבקר ולשהות במונטנגרו אינם זקוקים לאשרה על מנת לעשות כן למשך תשעים ימים. גם אזרחי מונטנגרו שרוצים להיכנס, לבקר ולשהות בצ'ילה אינם זקוקים לאשרת כניסה על מנת לעשות כן למשך תשעים ימים.

## נציגויות דיפלומטיות
* צ'ילה אינה מיוצגת במונטנגרו, הן בדרג השגרירות והן בדרג הקונסולרי.
* מונטנגרו אינה מיוצגת בצ'ילה בדרג השגרירות. מונטנגרו מיוצגת בצ'ילה בדרג הקונסולרי באמצעות קונסוליה רשמית שהיא מחזיקה בעיר טלקה.

## קישורים חיצוניים

* Dates of Recognition and Establishment of Diplomatic Relations, אתר משרד החוץ המונטנגרי

## הערות שוליים

קטגוריה:ערכים ללא קטגוריות פיזיות - יחסי חוץ
יחסי המלדיביים–צ'ילה

**יחסי המלדיביים–צ'ילה** הם היחסים הדיפלומטיים הרשמיים שבין **[[המלדיביים|רפובליקת המלדיביים]]** לבין **[[צ'ילה|הרפובליקה של צ'ילה]]**.

## היסטוריה
היחסים הדיפלומטיים הרשמיים שבין רפובליקת המלדיביים לבין הרפובליקה של צ'ילה הם יחסים דיפלומטיים שקטים - הם אינם מתוחים ומתקיימים במסגרתם שיתופי פעולה אחדים בלבד במסגרת ארגונים מולטילטרליים בהן חברות המדינות כגון האומות המאוחדות. היחסים הדיפלומטיים שבין המלדיביים לצ'ילה כוננו באופן רשמי ב-1 במרץ 1987.

אזרחי צ'ילה שרוצים להיכנס, לבקר ולשהות במלדיביים אינם זקוקים לאשרה מראש על מנת לעשות כן, אלא מקבלים אחת עם הכניסה למדינה. לעומת זאת, אזרחי המלדיביים שרוצים להיכנס, לבקר ולשהות בצ'ילה זקוקים לאשרה על מנת לעשות כן.

## נציגויות דיפלומטיות
* צ'ילה אינה מיוצגת במלדיביים, הן בדרג השגרירות והן בדרג הקונסולרי.
* המלדיביים אינה מיוצגת בצ'ילה, הן בדרג השגרירות והן בדרג הקונסולרי.

## קישורים חיצוניים
* List of the Countries with which the Republic of Maldives has established Diplomatic Relations with Dates , אתר משרד החוץ של המלדיביים

## הערות שוליים

קטגוריה:ערכים ללא קטגוריות פיזיות - יחסי חוץ
ירצה צום עמך

**יֵרָצֶה צוֹם עַמְּךָ** הוא פיוט הנאמר במסגרת סליחות לערב יום הכיפורים בקרב קהילות אשכנז. בנוסח צרפת הוא היה נאמר ביום הכיפורים עצמו בתפילת נעילה, ולצורך כך עובד מעט נוסח הפיוט – במקום "מחר יהיה האות הזה" אמרו "היום יהיה האות הזה".

הפיוט נכתב בימי הביניים באשכנז (גרמניה) ומחברו, על פי האקרוסטיכון, הוא יצחק בר צ'. לדעת דניאל גולדשמידט, המחבר הוא כנראה יצחק בן אביגדור.

## תוכן הפיוט
הפיוט מורכב מארבעה בתים בני 4 שורות כל אחת עם שתי צלעות בכל שורה.

הפיוט מכין את המתפללים למחילה וגאולה ומשובץ בו כפזמון חלק מהפסוק שנאמר לגבי מכת ערוב: "וְשַׂמְתִּי פְדֻת בֵּין עַמִּי וּבֵין עַמֶּךָ לְמָחָר יִהְיֶה הָאֹת הַזֶּה".

## קישורים חיצוניים
*  ירצה צום עמך בביצוע ישי ריבו ויצחק מאיר
* פירוש לסליחה מאת שלמה הכט

## הערות שוליים

קטגוריה:פיוטי יום הכיפורים
קטגוריה:יצירות עם אקרוסטיכון
קטגוריה:סליחות
אוסטרליה באירוויזיון 2020

**[[אוסטרליה באירוויזיון|אוסטרליה]] תוכננה להשתתף ב[[אירוויזיון 2020]]** שנועד להתקיים באולם אהוי רוטרדם בעיר רוטרדם שבהולנד ב-12 במאי 2020. זו הייתה צפויה להיות ההשתתפות ה-6 של אוסטרליה בתחרות, אך עקב מגפת הקורונה אירוויזיון 2020 בוטל. המידע להלן מציג את התכנון והפעילות טרם הביטול.

## לפני האירוויזיון
### אירוויזיון - אוסטרליה מחליטה
ב-29 באוגוסט 2019 הודיעה SBS כי תקיים גמר לאומי לבחירת השיר האוסטרלי לאירוויזיון 2020 ברוטרדם, הולנד. "אירוויזיון - אוסטרליה מחליטה" הגמר הלאומי התקיים במרכז הכנסים והתערוכות בגולד קוסט בתאריכים 7 וב-8 בפברואר 2020, בהנחיית מיף וורהורסט וג'ואל קריזי.

#### המשתתפים
ב-29 באוגוסט 2019, SBS הודיעה על פתיחת הגשת שירים לכותבי שירים המעוניינים להגיש את שיריהם. תקופת ההגשה נמשכה עד ה-30 בספטמבר 2019. SBS הודיעה על שני המשתתפים הראשונים לגמר הלאומי ב-8 בנובמבר 2019, על השניים הבאים ב-19 בנובמבר 2019, שאר המשתתפים נחשפו ב-16 בדצמבר 2019.

#### מבנה
חבר השופטים הצביע על סמך הביצוע, שהתרחש בלילה שלפני השידור הראשי. חבר השופטים כלל:
* ג'וש מרטין - עורך הבידור של SBS ומנהל המשלחת באוסטרליה באירוויזיון.
* קייט מילר-היידקי - זוכת "אוסטרליה מחליטה 2019".
* מונס סלמרלוב - זוכה אירוויזיון 2015.
* מילי פטרילה - מנהלת קשרי חברות "APRA AMCOS".
* פול קלארק - מנהל טלוויזיה בלינק ומנהל קריאייטיב באירוויזיון ו"אירוויזיון - אוסטרליה מחליטה".

בהצבעת הצופים, סך הקולות של אוסטרליה שהוענקו על ידי הצופים באוסטרליה חולק ב-290 כדי לקבוע את מספר הקולות שתהיה נקודה אחת. סך כל ההצבעות של כל משתתף חולק לפי ערך זה כדי לקבוע ולעגל אותו למספר השלם הקרוב ביותר כדי לקבוע את הנקודות שקיבל כל משתתף. עיגול זה יכול היה לגרום לכך שהצופים העניקו מעט יותר מ-290 נקודות.

במידה והיה קיים שוויון בנקודת, המנצח היה המשתתף עם מספר הקולות הגבוה יותר מההצבעה באוסטרליה. במקרה שקיים שוויון מההצבעה באוסטרליה, הצבעת חבר השופטים תכריע.

#### תוצאות

## באירוויזיון
על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד ובריטניה) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לשישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-28 בינואר 2020 נערכה הגרלת הקצאה מיוחדת שהכניסה כל מדינה לאחד משני חצאי הגמר, וכן באיזו חצי מהמופע הם יופיעו. אוסטרליה הוכנסה לחצי הגמר הראשון, שהיה אמור להתקיים ב-12 במאי 2020, ובה הייתה אמורה להופיע במחצית הראשונה של המופע. עם זאת, עקב מגפת COVID-19, התחרות בוטלה.

## הערות שוליים

קטגוריה:אוסטרליה באירוויזיון
קטגוריה:מדינות באירוויזיון 2020
קטגוריה:2020 באוסטרליה
איסלנד באירוויזיון 2020

**[[איסלנד באירוויזיון|איסלנד]] תכננה להשתתף ב[[אירוויזיון 2020]]** שנועד להתקיים באולם אהוי רוטרדם בעיר רוטרדם בהולנד, עם השיר "Think About Things" שנכתב והולחן על ידי הזמר דאדי פרייר, שנבחר לייצג את מדינתו בקדם האירוויזיון האיסלנדי, "Söngvakeppnin 2020" שאורגנה על ידי רשות השידור האיסלנדית, "RÚV".

## לפני האירוויזיון
### בחירת המבצע
בקדם האיסלנדי התחרו עשרה שירים. המנצח הוכרע לאחר שני חצאי גמר, גמר והגמר הסופי. חצי הגמר הראשון נערך ב-8 בפברואר 2020 וחצי הגמר השני נערך ב-15 בפברואר באותה השנה. בחצאי הגמר, משתתפי התחרות התבקשו לשיר את שיריהם בשפה האיסלנדית, ובגמר ניתן להחליף את שפת השיר. הגמר והגמר הסופי נערכו ב-29 בפברואר באולם הספורט "Laugardalshöll", רייקיאוויק, בירת איסלנד.

### חצי הגמר הראשון
חצי הגמר הראשון נערך ב-8 בפברואר 2020. מתוך חמשת השירים שבוצעו בחצי הגמר, שניים עלו לגמר.

### חצי הגמר השני
חצי הגמר השני התקיים ב-15 בפברואר 2020. מתוך חמשת השירים שבוצעו בחצי הגמר, שניים עלו לגמר, והשיר "Ekkó" שבוצע על ידי הזמרת נינה, עלה בהחלטת השופטים בניגוד לחצי הגמר הראשון.

### גמר
הגמר התקיים ב-29 בפברואר 2020 עם חמשת השירים שזכו לכרטיס הכניסה לגמר בחצאי הגמר. בניגוד לחצאי הגמר, בגמר, הניקוד התחלק בין הקהל לשופטים ביחס של 50:50. בשל בעיות טכניות שאירעו בעת ההופעה של דאדי פרייר, הוא הורשה להופיע מחדש לאחר סיום רצף ההופעות שנקבע.

### הגמר הסופי
שני השירים שסיימו במקומות הראשונים בגמר עלו לשלב הגמר הסופי. שיטת החישוב בגמר הסופי זהה לגמר פרט להוספה של הניקוד בסיבוב הקודם (בגמר). בסופו של השלב הוחלט כי הנציג האיסלנדי לאירוויזיון 2020 הוא דאדי פרייר עם השיר "Thing About Things".

## באירוויזיון
איסלנד הייתה אמורה להשתתף בחצי הגמר השני של התחרות, אך עקב מגפת הקורונה, בוטלה התחרות ב-18 במרץ 2020. אחרי ביטול התחרות, רשות השידור האיסלנדית פרסמה כי פרייר ייצג את איסלנד באירוויזיון 2021.

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:איסלנד באירוויזיון
קטגוריה:מדינות באירוויזיון 2020
קטגוריה:דפים עם תרגומים שלא נסקרו